Ieslodzījuma vietu pārvaldes

iepirkuma

**"Obligātās veselības pārbaudes nodrošināšana ieslodzījuma vietās"**

(iepirkuma identifikācijas numurs IeVP 2018/38)

Piedāvājumu vērtēšanas protokols Nr. 2018/38/3

Rīgā 2018. gada 18.maijs

Ar Ieslodzījuma vietu pārvaldes (turpmāk – Pārvalde) priekšnieka 2018. gada 2. janvāra rīkojumu Nr.1 ''Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma "Obligātās veselības pārbaudes nodrošināšana ieslodzījuma vietās" (identifikācijas Nr. IeVP 2018/38) (turpmāk – Iepirkums) sēdē plkst.10:00, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece pulkvežleitnante Tatjana Trocka.

**Iepirkumu komisijas priekšsēdētāja vietniece:** Pārvaldes centrālā aparāta Grāmatvedības daļas informācijas uzskaites galvenā speciāliste kapteine Jūlija Baranova.

**Iepirkumu komisijas locekļi:**

Pārvaldes centrālā aparāta Uzraudzības daļas galvenais inspektors majors Madars Vekmanis;

Pārvaldes centrālā aparāta Tiesvedības galvenā juriste kapteine Olga Sparāne;

Pārvaldes centrālā aparāta Projektu daļas vecākā referente kapteine Una Zvaigzne.

Protokolē:

Pārvaldes centrālā aparāta Iepirkumu un līgumu daļas vecākā referente Inese Mazlazdiņa.

**Iepirkuma priekšmets un īss tā apraksts**:

"Obligātās veselības pārbaudes nodrošināšana ieslodzījuma vietās"

**Izvēles kritērijs:**

" Par pretendenta piedāvājuma izvēles kritēriju tiek noteikts piedāvājums ar viszemāko nosacīto līgumcenu par katru daļu atsevišķi, kas atbilst Nolikumā minētajām prasībām un Tehniskajai specifikācijai, iekļaujot visus nodokļus (izņemot pievienotās vērtības nodokli (turpmāk – PVN)) un izdevumus (t.sk. transporta pakalpojumi, piegādes u.c. izmaksas, t.sk. saistītas ar Tehniskajā specifikācijā nenorādītu un neparedzētu darbu izpildi, kas tehnoloģiski saistīti ar Iepirkuma priekšmeta īstenošanu noteiktajā termiņā un vietā)."

**Sēdi vada:** Pārvaldes priekšnieka vietniece pulkvežleitnante Tatjana Trocka.

**Sēdes gaita:**

T. Trocka nosauc piedāvājumu iesniegušos pretendentus:

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģ.Nr. |
| SIA "Dziedniecība", reģistrācijas Nr.40003074548 | Rušonu iela 15,  Rīga, LV-1057 | 2018. gada 2. maijs, plkst.10:38 | 5036 |
| SIA "Valmieras veselības centrs",  reģistrācijas Nr.44103011615 | Bastiona iela 24, Valmiera, LV-4201 | 2018. gada 7. maijs, plkst. 09:52 | 5166 |

J. Baranova nosauc pretendentu finanšu piedāvājumus:

|  |  |  |
| --- | --- | --- |
| **Nosaukums** | **Pretendents** | **Līgumcena, EUR (bez PVN) – piedāvājuma izvēles kritērijs** |
| 1.daļa Rīgas Centrālcietums, Brasas, Iļģuciema un Olaines cietums (Latvijas Cietumu slimnīca) | SIA "Dziedniecība", reģistrācijas Nr.40003074548 | **16 745,98** |
| SIA "Valmieras veselības centrs", reģistrācijas Nr.44103011615 | **–** |
| 2.daļa Jelgavas cietums | SIA "Dziedniecība", reģistrācijas Nr.40003074548 | **1643,67** |
| SIA "Valmieras veselības centrs", reģistrācijas Nr.44103011615 | **–** |
| 3.daļa Jēkabpils cietums | SIA "Dziedniecība", reģistrācijas Nr.40003074548 | **2169,73** |
| SIA "Valmieras veselības centrs", reģistrācijas Nr.44103011615 | **–** |
| 4.daļa Daugavgrīvas cietums | SIA "Dziedniecība", reģistrācijas Nr.40003074548 | **3660,35** |
| SIA "Valmieras veselības centrs", reģistrācijas Nr.44103011615 | **–** |
| 5.daļa Valmieras cietums | SIA "Dziedniecība", reģistrācijas Nr.40003074548 | **6548,90** |
| SIA "Valmieras veselības centrs", reģistrācijas Nr.44103011615 | **5013,00** |
| 6.daļa Liepājas cietums | SIA "Dziedniecība", reģistrācijas Nr.40003074548 | **2072,75** |
| SIA "Valmieras veselības centrs", reģistrācijas Nr.44103011615 | **–** |

J. Baranova norāda, ka SIA "Dziedniecība", reģistrācijas Nr.40003074548 iesniegtā piedāvājuma 1.daļā Olaines cietums (Latvijas Cietumu slimnīca) un 3.daļā Jēkabpils cietums ir fiksētas aritmētiskās kļūdas.

1. daļas Olaines cietuma (Latvijas Cietumu slimnīcas) finanšu piedāvājumā ir norādīta sekojoša informācija:

|  |  |  |  |
| --- | --- | --- | --- |
| **Ārsta speciālista, laboratorisko un funkcionālo izmeklējumu nosaukums**  (atbilstoši tehniskajā specifikācijā norādītajam) | **Cena par pakalpojumu, EUR bez PVN** | **Obligāti nepieciešamo ārstu – speciālistu apskates, laboratorisko un funkcionālo izmeklējumu daudzums** (norādīts tehniskajā specifikācijā) | **Kopējā cena par obligāti nepieciešamajām ārstu – speciālistu apskatēm un laboratorisko un funkcionālo izmeklējumiem,**  **EUR bez PVN** |
| 3 | 4 | 5 | 6=4x5 |
| Arodslimību ārsts | **8,10** | 46 | 364,50 |
| **Veicot aritmētisko kļūdu labojumu jābūt:** | | | **372,60** |

Savukārt iesniegtā piedāvājuma (1.daļas Olaines cietuma (Latvijas Cietumu slimnīca)) finanšu piedāvājumā kopā par 1.daļu (piedāvājuma izvēles kritērijs), summa ir aprēķināta pareizi, proti, EUR, bez PVN, ir 2243,47 *euro*.

3. daļas Jēkabpils cietuma finanšu piedāvājumā ir norādīta sekojoša informācija:

|  |  |  |  |
| --- | --- | --- | --- |
| **Ārsta speciālista, laboratorisko un funkcionālo izmeklējumu nosaukums**  (atbilstoši tehniskajā specifikācijā norādītajam) | **Cena par pakalpojumu, EUR bez PVN** | **Obligāti nepieciešamo ārstu – speciālistu apskates, laboratorisko un funkcionālo izmeklējumu daudzums** (norādīts tehniskajā specifikācijā) | **Kopējā cena par obligāti nepieciešamajām ārstu – speciālistu apskatēm un laboratorisko un funkcionālo izmeklējumiem, EUR bez PVN** |
| 3 | 4 | 5 | 6=4x5 |
| Arodslimību ārsts | **11,70** | 51 | 62,70 |
| **Veicot aritmētisko kļūdu labojumu jābūt:** | | | **596,70** |

Savukārt iesniegtā piedāvājuma (3.daļas Jēkabpils cietuma), finanšu piedāvājuma kopā par 3.daļu (piedāvājuma izvēles kritērijs), summa ir aprēķināta pareizi, proti, EUR, bez PVN ir 2169,73 *euro*.

Pamatojoties uz Publisko iepirkumu likuma (turpmāk – Likuma) 41.panta 9.punktu, kas nosaka, ja piedāvājumu vērtēšanas laikā pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

Ņemot vērā iepriekš minēto, Iepirkumu komisija norāda, ka piedāvātā līgumcena daļās mainās un pamatojoties un Likumu, tiks ņemts vērā aritmētisko kļūdu labojums:

1. daļas Olaines cietuma (Latvijas Cietumu slimnīcas) finanšu piedāvājumā "Arodslimību ārsta" izmaksas:

|  |  |  |  |
| --- | --- | --- | --- |
| **Ārsta speciālista, laboratorisko un funkcionālo izmeklējumu nosaukums**  (atbilstoši tehniskajā specifikācijā norādītajam) | **Cena par pakalpojumu, EUR bez PVN** | **Obligāti nepieciešamo ārstu – speciālistu apskates, laboratorisko un funkcionālo izmeklējumu daudzums** (norādīts tehniskajā specifikācijā) | **Kopējā cena par obligāti nepieciešamajām ārstu – speciālistu apskatēm un laboratorisko un funkcionālo izmeklējumiem,**  **EUR bez PVN** |
| 3 | 4 | 5 | 6=4x5 |
| Arodslimību ārsts | **8,10** | 46 | **372,60** |

3. daļas Jēkabpils cietuma finanšu piedāvājumā "Arodslimību ārsta" izmaksas:

|  |  |  |  |
| --- | --- | --- | --- |
| **Ārsta speciālista, laboratorisko un funkcionālo izmeklējumu nosaukums**  (atbilstoši tehniskajā specifikācijā norādītajam) | **Cena par pakalpojumu, EUR bez PVN** | **Obligāti nepieciešamo ārstu – speciālistu apskates, laboratorisko un funkcionālo izmeklējumu daudzums** (norādīts tehniskajā specifikācijā) | **Kopējā cena par obligāti nepieciešamajām ārstu – speciālistu apskatēm un laboratorisko un funkcionālo izmeklējumiem, EUR bez PVN** |
| 3 | 4 | 5 | 6=4x5 |
| Arodslimību ārsts | **11,70** | 51 | **596,70** |

M. Vekmanis informē par Iepirkuma nolikumā (turpmāk – Nolikums) noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | atbilstošas valsts institūcijas izdotas atļaujas (licences) kopija vai cits dokuments, ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt komercdarbību Pakalpojumu sniegšanas jomā (atbilstoši Iepirkuma priekšmetam), kas apstiprina šā apakšpunkta prasības; |
| 4.1.2. | **apliecinājums**,ka pretendents atbilstoši Latvijas Republikā spēkā esošo normatīvo aktu prasībām ir reģistrēts Latvijas Republikas Ārstniecības iestāžu reģistrā (saskaņā ar Ārstniecības likuma 1.panta 3.punktu); |
| 4.1.3. | **dokuments**, kas apliecina, ka ārstniecības iestādei ir pieejami speciālisti Tehniskajā specifikācijā noteikto obligāto veselības pārbaužu veikšanai saskaņā ar Ministru kabineta 2009.gada 10.marta noteikumiem Nr.219 "Kārtība, kādā veicama obligātā veselības pārbaude" (sertifikātu kopijas); |
| 4.1.4. | **apliecinājums**,ka pretendents darbojas Nolikuma 1.3.apakšpunktā noteikto pakalpojumu sniegšanas jomā, un pēdējo 3 (trīs) gadu (2015., 2016. un 2017.gada) un 2018.gada (līdz piedāvājuma iesniegšanas brīdim) laikā pretendentam ir pieredze vismaz 3 (trīs) Iepirkuma priekšmetam atbilstošu līgumu izpildē juridiskām personām, personām, kas nav juridiskas personas (piemēram, personālsabiedrībām), vai valsts pārvaldes iestādēm. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds pakalpojuma sniegšanas apjoms, kas nav mazāks par Tehniskajā specifikācijā norādīto Nolikuma ieplānoto pakalpojuma sniegšanas apjomu; |
| 4.1.5. | **atsauksmes** vai **citi pierādījumi** no Nolikuma 4.1.4.apakšpunktā minēto pakalpojumu saņēmējiem. **Atsauksmēs** vai **citos pierādījumos** jābūt norādei vai līgums tika izpildīts noteiktajā termiņā un kvalitatīvi; |
| 4.1.6. | **apliecinājums**, kas atbilst Nolikuma 3.pielikumā norādītajam; |
| 5.1. | pretendentam jāiesniedz **apliecinājums** (gada bilances peļņas un zaudējumu aprēķini vai analogs dokuments no valsts, kurā pretendents ir reģistrēts) par tā vidējo gada apgrozījumu 3 (trīs) iepriekšējo finanšu gadu (2015., 2016. un 2017.gadu) un 2018.gada (līdz piedāvājuma iesniegšanas brīdim) laikā. Pretendenta vidējam gada apgrozījumam norādītajā laikā jābūt vismaz piedāvātās kopējās līgumcenas apmērā; |
| 5.2. | pretendentam, kas attiecīgajā tirgū darbojas mazāk nekā divus kalendāros gadus, jāiesniedz Nolikuma 5.1.apakšpunktā minēto dokumentu tikai par periodu no darbības uzsākšanas brīža (bet vidējam gada apgrozījumam jābūt vismaz piedāvātās kopējās līgumcenas apmērā). |

M. Vekmanis ziņo par pretendentu iesniegto piedāvājumu atbilstību Nolikuma kvalifikācijas prasībām.

|  |  |  |
| --- | --- | --- |
| Nolikuma apakšpunkta Nr. | Pretendenta nosaukums | |
| SIA "Dziedniecība", reģistrācijas Nr.40003074548 | SIA "Valmieras veselības centrs", reģistrācijas Nr.44103011615 |
| 4.1.1. | Iesniegts /atbilst | Iesniegts /atbilst |
| 4.1.2. | Iesniegts /atbilst | Iesniegts /atbilst |
| 4.1.3. | Iesniegts /atbilst | Iesniegts /atbilst |
| 4.1.4. | Iesniegts /atbilst | Iesniegts /atbilst |
| 4.1.5. | Iesniegts /atbilst | Iesniegts /atbilst |
| 4.1.6. | Iesniegts /atbilst | Iesniegts /atbilst |
| 5.1. | Iesniegts /atbilst | Iesniegts /atbilst |
| 5.2. | Nav nepieciešams | Nav nepieciešams |

M. Vekmanis informē par Nolikumā noteiktajiem kvalifikācijas un tehniskās specifikācijas nosacījumiem un ziņo, ka pretendentu SIA "Dziedniecība", reģistrācijas Nr.40003074548 un SIA "Valmieras veselības centrs", reģistrācijas Nr.44103011615 iesniegtais tehniskais piedāvājums atbilst noteiktajām prasībām.

T. Trocka informē, ka, ņemot vērā, ka piedāvājuma izvēles kritērijs ir – viszemākā kopējā līgumcena (bez PVN),kas atbilst Nolikumā minētajām prasībām un Nolikuma tehniskajai specifikācijai, līguma slēgšanas tiesības būtu piešķiramas:

1., 2., 3., 4. un 6.daļā – SIA "Dziedniecība", reģistrācijas Nr.40003074548, juridiskā adrese: Rušonu iela 15, Rīga, LV-1057;

5.daļā – SIA "Valmieras veselības centrs", reģistrācijas Nr.44103011615, juridiskā adrese: Bastiona iela 24, Valmiera, LV-4201.

Atbilstoši Likuma 9. panta trīspadsmitās daļas nosacījumiem pēc piedāvājumu iesniegšanas termiņa beigām iepirkumu komisija izvērtē iesniegtos piedāvājumus un izvēlas vienu vai vairākus piedāvājumus. Iepirkumu komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar Likuma 9. panta astoto daļu.

Atbilstoši Likuma 9. panta devītās daļas nosacījumiem pasūtītājs, izmantojot Ministru kabineta noteikto informācijas sistēmu, saņem un pārbauda informāciju par pretendentu.

Saskaņā ar E-izziņu sistēmas datubāzes saņemto informāciju pretendentam SIA "Dziedniecība", reģistrācijas Nr.40003074548 un SIA "Valmieras veselības centrs", reģistrācijas Nr.44103011615:

* Iepirkuma piedāvājuma iesniegšanas termiņa pēdējā dienā (t.i. 2018.gada 18. maijā) nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit *euro* un 00 centi);
* lēmuma par iespējamu iepirkuma līguma slēgšanas tiesību piešķiršanu pieņemšanas dienā nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit *euro* un 00 centi);
* nav pārkāpumu un noziedzīgo nodarījumu;
* nav pasludināts maksātnespējas process, nav apturēta saimnieciskā darbība, nav likvidācijas.

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt:

* 1., 2., 3., 4. un 6.daļā – SIA "Dziedniecība", reģistrācijas Nr.40003074548, juridiskā adrese: Rušonu iela 15, Rīga, LV-1057;
* 5.daļā – SIA "Valmieras veselības centrs", reģistrācijas Nr.44103011615, juridiskā adrese: Bastiona iela 24, Valmiera, LV-4201.

2. Saskaņā ar Likuma 9.panta četrpadsmitās daļas nosacījumiem informēt pretendentus par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Atbilstoši Pārvaldes 2017. gada 12. septembra iekšējiem noteikumiem Nr. 1/16–n.–27 "Iepirkumu organizēšanas kārtība" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līguma noslēgšanu ar Iepirkumu komisijas lēmuma 1.punktā minēto pretendentu.

4. Saskaņā ar Likuma 9.panta septiņpadsmito daļu 10 (desmit) darba dienu laikā pēc līguma noslēgšanas publicēt informatīvu paziņojumu Iepirkumu uzraudzības biroja mājaslapā par noslēgto līgumu.

Piedāvājumu vērtēšanas sēde tiek slēgta plkst.10:40.

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: J. Baranova

Iepirkumu komisijas locekļi: M. Vekmanis

O.Sparāne.

U. Zvaigzne

Protokolētājs: I.Mazlazdiņa